ÅRSBERETNING FRA ERTEHYTTEGRUPPA
Hyttekomiteen har i år bestått av Torill Myrhaug, John Lundquist, Erik Windt, Bent Ormestad, Berit Brække Huseby og Ingebjørg Samuelsson, sistnevnte som leder.
Ansvarlig for hytteutleie: Torill Myrhaug. 
Hytta har vært utleid 22 ganger. 7 ganger til medlemmer som betaler halv pris- I tillegg til de faste torsdager og søndager, har hytta også blitt brukt av Turgruppa på kveldstid noen ganger. Det har også vært arrangert trilleturer på dagtid hvor de har hatt en rast på hytta.
Gruppa har hatt 4 møter og flere dugnader.
Ertehytta åpnet for sesongen søndag 1 september med «Kom deg ut dagen» i samarbeid med Barnas turlag. Soppkontroll ved Halden sopp og Nyttevekstforening.
Ertemarka rundt ble arrangert søndag 3 november i samarbeid med Turgruppa og Barnas turlag. Mange små og store koste seg ute i naturen.
Nissesøndag ble arrangert søndag 8 desember i samarbeid med Barnas turlag. 
Karsten Sandtorp på trekkspill og Asbjørn Pedersen som nisse lagde mye moro og stor stemning rundt hytta. Grillen var tent, og pølser ble grillet og solgt.
Inne på hytta gikk vaffeljernene og kaffemaskinene varme. Nissen delte ut 90 poser til barna, mange deltok med lek rundt juletreet og andre morsomme aktiviteter. HA var til stede og laget en flott reportasje i avisa.
Søndagene i åpningssesongen har med noen unntak vært godt besøkt, tydelig at værforholdene har noe å si.
Jeg vil rette en kjempestor takk til alle våre hyttevakter og andre frivillige som stiller opp og gjør en flott innsats. Uten dere hadde vi ikke kunne gjennomført alle våre aktiviteter.

